CELEX: 22012D0055
Language: mt
Date: 2012-03-30 00:00:00
Title: Deċiżjoni tal-Kumitat Konġunt taż-ŻEE Nru 55/2012 tat- 30 ta’ Marzu 2012 li temenda l-Anness XII (Moviment Liberu ta’ Kapital) tal-Ftehim ŻEE

2.8.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/35
               
            DEĊIŻJONI TAL-KUMITAT KONĠUNT TAŻ-ŻEE
      Nru 55/2012
      tat-30 ta’ Marzu 2012
      li temenda l-Anness XII (Moviment Liberu ta’ Kapital) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 50/2010 tat-30 ta’ April 2010 (1).
               
            
                  (2)
               
               
                  Id-Direttiva 2011/7/UE tal-Parlament Ewropew u tal-Kunsill tas-16 ta’ Frar 2011 dwar il-ġlieda kontra l-ħlas tard fi tranżazzjonijiet kummerċjali (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2011/7/UE tħassar, b’effett mis-16 ta’ Marzu 2013, id-Direttiva 2000/35/KE tal-Parlament Ewropew u tal-Kunsill (3), li hija inkorporata fil-Ftehim u li għaldaqstant għandha titħassar skont l-istess Ftehim b’effett mis-16 ta’ Marzu 2013,
               
            ADOTTA DIN ID-DEĊIŻJONI:
      Artikolu 1
      It-test tal-punt 2 (id-Direttiva 2000/35/KE tal-Parlament Ewropew u tal-Kunsill) fl-Anness XII għal-Ftehim għandu jiġi ssostitwit b’dan li ġej, b’effett mis-16 ta’ Marzu 2013:
      
         “32011 L 0007: Id-Direttiva 2011/7/UE tal-Parlament Ewropew u tal-Kunsill tas-16 ta’ Frar 2011 dwar il-ġlieda kontra ħlasijiet tard fi tranżazzjonijiet kummerċjali (ĠU L 48, 23.2.2011, p. 1).”.
      
      Artikolu 2
      It-testi tad-Direttiva 2011/7/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-31 ta’ Marzu 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ Marzu 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 181, 15.7.2010, p. 18.
      
         (2)  ĠU L 48, 23.2.2011, p. 1.
      
         (3)  ĠU L 200, 8.8.2000, p. 35.
      
         (*)  Rekwiżiti kostituzzjonali indikati.